داواکردنی کار، لەڕێی ئۆنلاین
یەکێکە لە ناخۆشترین ئەزمونە دیجیتاڵیەکان لەسەردەمی ئێمە.
بەشێوەی یەکتربینینیش بەڕاستی زۆر باشتر نییە.
[ڕێگەی کارکردنی ئێمە]
وەک دەزانین دامەزراندن لە زۆر ڕووەوە لاواز بووە.
ئەوە بۆ خەڵکی ئەزموونێکی زۆر ناخۆشە.
نزیکەی سەدا 75 ی خەڵکی
ئەوانەی بە ڕێگەی جیاواز داوای کاریان کردووە لە ساڵی ڕابردوودا،
وتویانە، هەرگیز وەڵامیان نەدراوەتەوە.
هەروەها لەسەر ئاستی کۆمپانیاش باشتر نییە.
سەدا 46 ی خەڵک دەردەکرێن یان وازدەهێنن
لە ماوەی یەکەم ساڵی دەستپێکی کارەکەیان.
بەڕاستی ئەوە سەرسامکەرە.
ئەوە بۆ لایەنی ئابووریش خراپە.
بۆ یەکەم جار لە مێژوودا،
ئێمە کاری بەردەستمان لە ژمارەی خەڵکی بێکار زیاتر هەیە،
بەلای منەوە ئەوە ئاشکرایە کە کێشەیەکمان هەیە.
من بڕوام وایە، کە سەرچاوەی هەموو ئەوە پارچە کاغەزێکە، کە بریتییە لە سی ڤی.
سی ڤی، چەند لایەنێکی بە سوودی هەیە لێرەدا:
وەکو، ڕۆڵی خەڵک لە ڕابردوودا، توانستی کۆمپیوتەری،
ئەو زمانانەی قسەی پێدەکات،
بەڵام ئەوەی سی ڤی نیەتی ئەوەیە ئەگەری کردنی شتانێکیان دەبێت
کە ڕەنگە لە ڕابردوودا هەلی ئەنجامدانیانی نەبووبێت.
بەهۆی گۆڕانکاریی خێرای ئابوری لەم جۆرە کە کارەکان دەبنە ئۆنڵاین
ڕەنگە داواکارییەکان شتانێک بن کە کەس نەیبێت،
ئەگەر تەنها سەیری ئەزموونی ڕابردووی کەسێک بکەین،
ئەوا ناتوانین خەڵکی لەگەڵ کارەکانی داهاتوو بگونجێنین.
هەربۆیە پێموایە لێرەدا تەکنەلۆجیا دەتوانێت یارمەتیدەر بێت.
لەوانەیە بینی بێتت کە ئەلگاریزم لە گونجاندنی خەڵکی بۆ شتەکان
زۆر بەرەوپێش چووە،
بەڵام چی دەبوو هەمان تەکنەلۆجیامان بەکارهێنابا
بۆ یارمەتیدانی خۆمان لە دۆزینەوەی ئەو کارانەی کە ئێمە بۆیان گونجاوین؟
بەڵام دەزانم بیر لەچی دەکەنەوە.
هەڵبژاردنی کاری دواترت بەهۆی ئەلگاریزم کەمێ ترسناک دیارە،
بەڵام شتێک هەیە دەرکەوتووە لە پێشبینی کردنی
سەرکەوتنی کاری داهاتووی کەسێک،
ئەویش پێی دەڵێن تاقیکاری پێوانەیی جۆراوجۆر.
تاقیکارییەکان لە ڕاستیدا شتانێکی تازە نین،
بەڵام پێشتر بەڕاستی گران بوون و
دەبوایە بڕوانامەی دکتۆرات هەبا بۆی و
وەڵامی پڕسیاری زۆرت دابایەوە و راپۆرتی زۆرت نووسیبایە.
تاقیکارییەکان ڕێگەیەکن
بۆ تێگەیشتن لە تایبەتمەندییەکانی کەسێک--
وەکو، یادگە و وریایی
چی دەبوو توانیبامان تاقیکارییەکان بکەین و
وامان لێکردبان بەردەوام و بەردەست بن و
زانیارییەکان بە خاوەن کارەکان لە بارەی تایبەتمەندیەکانی کەسێک
کە دەتوانێت بۆ کارەکە گونجاوی بکات، بدەین؟
هەموو ئەوانە خەیاڵی دیارن.
با بەیەکەوە یارییەک تاقیبکەینەوە.
تۆ بازنەیەکی ڕەنگدار دەبینیت و
کارەکەت بریتی دەبێت لە چەپڵەلێدان کاتێک بازنەکە سوور دەبێت و
کاتێک دەبێتە سەوز هیچ ناکەیت.
[ئامـــادەیت؟]
[دەست پێبکە!]
[بازنەی سەوز]
[بازنەی سوور]
[بازنەی سەوز]
[بازنەی سوور]
ڕەنگە تۆ لەو کەسانە بیت کە
چەپڵە لێدەدەن ڕاستەوخۆ دوای دەرکەوتنی بازنەی سوور.
یان ڕەنگە لەو کەسانە بیت کە
کەمێ کاتی زیاتری پێدەچێت هەتا سەدا 100 دڵنیا دەبێتەوە.
یان ڕەنگە لەو کاتەی بازنەکە سەوزە چەپڵە لێدەیت لە کاتێکدا نابێت.
لێرەدا، ئەوەی باشە ئەم تاقیکردنەوە ستاندارد نییە کە
هەندێک خەڵک بۆی گونجاوبێت و هەندێکیش نا.
بەڵکو ئەمە دەربارەی تێگەیشتنە لە نێوان تایبەتمەندییەکانت و
ئەوشتەی لە کارێکی دیاریکراودا باشت دەکات.
بۆمان دەرکەوت ئەگەر درەنگ لەسەر ڕەنگی سوور چەپلەت لێدا و لەسەر سەوز لێت نەدا،
ڕەنگە تۆ کەسێکی زۆر ئارامگر و زۆر بە دیقەتیت.
خەڵکی لەناو ئەم بارەدا دەکرێت خوێندکاری زۆرباش،
زۆر باش بن لە بەرێوەبردن یان ژمێریاری.
بەڵام ئەگەر ڕاستەوخۆ چەپلەت لەسەر سوور لێ بدەیت و جارجاریش لە سەر سەوز،
ئەوا ڕەنگە مانای هەڵەشەیی و داهێنەرانەی تۆ بگەیەنێت،
بۆشمان دەرکەوتووە کە باشترین فرۆشیارەکان بە زۆری ئەو تایبەتمەندییەیان تێدایە.
ڕێگەی بەکارهێنانی لە دامەزراندن دا لای ئێمە
ئەوەیە، ئێمە باشترین نوێنەرمان لە ڕۆڵی ڕاهێنانی زانستی نۆرۆلۆجی هەیە
وەکو ئەوە. دواتر
ئەلگاریزمێک پەرە پێ دەدەین
کە تێدەگات چی شتێک وا لەو کەسە بەهرەمەندانە دەکات تاک بن.
دواتر کە خەڵک داوای کارەکە دەکات،
دەتوانین بزانین کام لە بەربژێرەکان ڕەنگە گونجاوترین بن بۆ کارەکە.
لەوانەیە وا بیربکەیتەوە ئەم کارە مەترسی تێدایە.
کاری دونیا لە ئەمڕۆدا جیاواترین نییە و
ئەگەر ئەلگاریزمەکان لەسەر بنەمای باشترین ڕۆلبینەکان درووست بکەین،
چۆن دڵنیا دەبین
کە بەردەوامی بەو جیاکارییە نادەین کە پێشتر بوونی هەیە؟
بۆ نموونە، ئەگەر ئەلگاریزمێک لەسەر بنەمای باشترین بەڕێوبەرکان درووست بکەین
هەروەها بەکارهێنانی S&P 500 وەک کۆمەڵەی ڕاهێنان،
ئەوا بۆت دەردەکەوێت
کە ئەگەری زیاترە تۆ پیاوێکی سپی پێست بە ناوی جۆن هەڵبژێریت وەک لە ژنێک.
ئەوەش ڕاستی ژیانی ئەو کەسانەیە کە ئیستا لەو رۆڵانەدان.
بەڵام بەڕاستی تەکنەلۆجیا دەبێتە دەرفەتێکی سەرنج ڕاکێش.
دەتوانین ئەلگاریزمی یەکسان درووست بکەین
هەروەها دادپەروەرانەتر لەوەی مرۆڤ تائێستا بووبێ.
هەر ئەلگاریزمێک کە دەیخەینە بەرهەمەکەوە ئەوا تاقیکردنەوەی بۆ کراوە
بۆ دڵنیابوون کە جیاوازی ڕەگەزی یان نەژادی ناکات.
ئەگەر مافی هەر کەسێک درابێتە کەسێکی تر،
ئەوا دەتوانین ئەلگاریزمەکە بگۆڕین هەتا شتی لەو جۆرە نامێنیت.
کاتێک سەرنج دەخەینە سەر تایبەتمەندیە زگماکیەکان
کە وا دەکات کەسێک بۆ کارێک گونجاو بێت،
ئەوا دەتوانین سنوری ڕەگەزپەرستی، چینایەتی ، جیاوازی ڕەگەز و تەمەن هەڵگرین--
تەنانەت لە خوێندەواریەکی باشیش
تەکنەلۆجیا و ئەلگاریزمە نایابەکانمان نابێت تەنها
لە یارمەتی خۆمان بۆ دۆزینەوەی فیلم یان گۆرانی نوێی جەستن بیبەر بەکاربهێنین.
بێنە پێش چاوت، توانیبامان هێزی تەکنەلۆجیامان بەکارهێنابا
بۆ ڕێبەرایەتی ڕاستەقینە لەسەر ئەوەی دەبێت چ بکەین
لەسەر بنەمای ناسینی خۆمان لە ناخەوە.